সূত্র জানায়, চলতি এসএসসি পরীক্ষার প্রথম দিন বৃহস্পতিবার বাংলা প্রথম পত্র পরীক্ষায় উলিপুর মহারানী স্বর্ণময়ী স্কুল অ্যান্ড কলেজ কেন্দ্রের ১২নং কক্ষে ২০১৬ সালের সিলেবাসের প্রশ্নপত্র দিয়ে জোরপূর্বক সাতজন শিক্ষার্থীর পরীক্ষা নেয়া হয়। ওই সাত পরীক্ষার্থীর ২০১৭ সালের সিলেবাস অনুযায়ী পরীক্ষা দেয়ার কথা ছিল। সিলেবাস অনুযায়ী প্রশ্নপত্র না পাওয়ায় পরীক্ষার্থীরা প্রতিবাদ করলে ওই কক্ষে দায়িত্বরত ইনডেক্সবিহীন প্রভাষক জাহাঙ্গীর হোসেন ও কামরুজ্জামান তাদের সঙ্গে অসদাচরণ করেন।